polyglot-tagger/wikipedia-language-snippets-filtered huggingface dataset:
పైరోమీటర్ యొక్క ప్రాథమిక సూత్రం ఏమిటంటే, ఇది వస్తువుతో సంబంధం లేకుండా వస్తువు నుండి విడుదలయ్యే వేడి / రేడియేషన్‌ను గ్రహించడం ద్వారా వస్తువు యొక్క ఉష్ణోగ్రతను కొలుస్తుంది. ఇది విడుదలయ్యే రేడియేషన్ తీవ్రతను బట్టి ఉష్ణోగ్రత స్థాయిని నమోదు చేస్తుంది. పైరోమీటర్‌లో ఆప్టికల్ సిస్టం, డిటెక్టర్లు వంటి రెండు ప్రాథమిక భాగాలు ఉన్నాయి, ఇవి వస్తువు యొక్క ఉపరితల ఉష్ణోగ్రతను కొలవడానికి ఉపయోగిస్తారు.
పైరోమీటరును బట్టీలు, కొలిమిల్లోని ఉష్ణోగ్రతను కొలవడానికి ఉపయోగిస్తారు. ఆప్టికల్ పైరోమీటరును సూర్యుడు లేదా నక్షత్రాల్లోని అత్యధిక ఉష్ణోగ్రతను కొలవడానికి వాడతారు.
ఇవి వేర్వేరు వర్ణపట పరిధులలో లభిస్తాయి. వర్ణపట పరిధి ఆధారంగా, పైరోమీటర్లను 1-కలర్ పైరోమీటర్లు, 2-కలర్ పైరోమీటర్లు, హై-స్పీడ్ పైరోమీటర్లుగా వర్గీకరించారు.
1969 తెలంగాణ ఉద్యమంలో కీలక పాత్ర పోషించారు భూపతి కృష్ణమూర్తి.సొంత ఆస్థులను అమ్మేసి. ఉద్యమానికి పురుడు పోశారు. 1969 ఫిబ్రవరి 28 న యువకులు, మేధావి వర్గాలు కలిసి హైదరాబాదులో తెలంగాణా ప్రజాసమితిని స్థాపించారు. మర్రి చెన్నారెడ్డి పార్టీ వీడిన తర్వాత టీపీఎస్ కు ప్రెసిడెంట్ అయ్యారు. ఇక అప్పటినుంచి అన్నింటికి ఆయనే పెద్ద దిక్కై పార్టీని నడిపించారు. మలిదశ తెలంగాణ ఉద్యమంలో ఆయన పాల్గొన్నారు. వయసు సహకరించకున్నా ఉద్యమంలో పాల్గొన్నారు.
భూపతి కృష్ణమూర్తిఆయనే తెలంగాణ గాంధీ. చిన్ననాటి నుంచి స్వతంత్ర భావాలు కలిగిన ఆయన.భారత స్వాతంత్ర్య సంగ్రామంలో క్రీయాశీలకంగా పనిచేశారు. స్వాతంత్ర్యం అనంతరం తెలంగాణ ఉద్యమాల్లోనూ పాల్గొన్నారు. తెలంగాణ ఉద్యమానికి ఊపిరిలూదిన వ్యక్తుల్లో ఆయనొకరు.
తెలంగాణ రాష్ట్రాన్ని చూసి తనువు చాలిస్తానన్న భూపతి… అన్నట్టుగానే ప్రత్యేక రాష్ట్రాన్ని కళ్లారా చూసి తిరిగిరాని లోకాలకు వెళ్లిపోయారు. 2015, 15 ఫిబ్రవరి ఆదివారం అర్ధరాత్రి వరంగల్ లోని స్వగృహంలో గుండెపోటుతో మృతి చెందారు.
ఫర్రుక్‌సియార్ పాలనా కాలంలో 1717 లో బ్రిటిష్ ఇండియా కంపెనీ బెంగాల్ పన్ను రహిత వాణిజ్య హక్కులను 3,000 రూపాయల వార్షిక చెప్పింపుతో కొనుగోలు చేసింది. బ్రిటిష్ సర్జన్ విలియం హామిల్టన్ ముఘల్ చక్రవర్తికి వ్యాధిని నయంచేసినందుకు ఫలితంగా కంపెనీ వాణిజ్య హక్కును పొందాడాని విశ్వసిస్తున్నారు. నపుంసకుడు సెరాల్గియోకు లంచం ఇవ్వడం ద్వారా పొందారని మరొక కథనం వివరిస్తుంది. సూరత్ వద్ద ముఘల్ నావిక దళం మీద బ్రిటిష్ నావిక దళం దాడి చేసిందని మరొక కథనం వివరిస్తుంది. తరువాత ముఘల్ చక్రవర్తి విధించిన గోల్డెన్ ఫర్మనా తగిన ఫలితాలను ఇవ్వలేదు. అయినప్పటికీ ఈ ఫర్మన్ ఆధారంగా బెంగాల్ పాలకుల నుండి కంపెనీ పన్ను మినహాయింపును పొందింది. తరువాత ఈ ఆదేశాలను తిరస్కరిస్తూ ముర్షిద్ కులీ ఖాన్ కంపెనీ నుండి పన్ను వసూలు చేసాడు.
అబు ముజాఫర్ ముయిన్ - ఉద్ - దిన్ ముహమ్మద్ షా ఫర్రూక్ - షియార్ అలిం అక్బర్ శని వాలా షా పాద్షా - ఐ- బార్ - ఉ- ముఘల్ చక్రవర్తులలో ఒకరు. ఆయన 1713-1719 మద్యకాలంలో పాలన సాగించాడు. ఆయన గంభీరమైన పాలకుడు. ఆయన సలహాదారులు ఆయనను అధికంగా నడిపిస్తుంటారు.
ఆయనకు స్వయంగా ఆలోచించి నిర్ణయం తీసుకునే పరిఙానం కొరతగా ఉండేది. ఫర్రుక్‌సియార్ తండ్రి అజం- ఉష్ - షా చక్రవర్తి మొదటి బహదూర్ షా, సాహిబా నివాజ్‌ల రెండవ కుమారుడు. ఆయన పాలనలో సయ్యద్ సోదరుల ఆధిక్యత అధికంగా ఉండేది. సయ్యద్ సోదరులు చక్రవర్తి వెనుక ఉండి వారికి అనుకూలంగా మొఘల్ రాజ్యాంగాన్ని నడిపించేవారు. సయ్యద్ సోదరుల సలహాలు చివరికి ఫర్రుక్‌సియార్ను పదవీచ్యుతుని చేసింది.
సిక్కుల నాయకుడు బందా సింగ్ బహదూర్‌ను అవిభవశాలి అయిన ముఘల్ సామ్రాజ్య సైనికాధికారి అబ్దస్ సమద్ ఖాన్ బహదూర్, ఆయన కుమారుడు జకరియా ఖాన్ బహదూర్‌లు సిర్హింద్ కొత్త ఫౌజుదార్ జైన్ ఉద్- దిన్- అహ్మద్ ఖాన్ , కుమర్-ఉద్- దీన్ ఖాన్ కలిసి చుట్టుముట్టి పోరాటం సాగించారు. బందా సింగ్ బహదూర్‌ వీరోచితంగా, రౌద్రంగా పోరాటం సాగించినప్పటికీ ముఘల్ సైన్యాలు 8 మాసాలకాలం సాగిన భీకర పోరాటం సాగించిన తరువాత 1715 డిసెంబరు 15న లొంగిపోయాడు.తరువాత బందా సింగ్ బహదూర్ ఆయన అనుయాయులు ఢిల్లీకి తీసుకుని పోబడి తరువాత 1716లో ముఘల్ చక్రవర్తి ఫరూక్‌సియార్ ఆదేశంతో మరణశిక్షకు గురయ్యారు.
ఫరూక్‌సియార్ సయ్యద్ సోదరులలో ఒకరైన సయ్యద్ హాసన్ అలి ఖాన్ బర్హా మొఘల్ సంరాజ్యానికి ప్రధాన వజీరుగా నియమించబడ్డాడు. ఆయన చక్రవర్తిని తన ఆధీనంలో ఉంచి పరోక్ష పాలన సాగించాడు. ఫరూక్‌సియార్ కూడా సయ్యద్ సోదరుల సేవకులకు లంచం ఇచ్చి సోదరులను పడగొట్టానికి ప్రయత్నించాడు. వారిలో దావూద్ ఖాన్ పనిని, మొదటి అసాఫ్ జా అంతఃకలహాలలో
పాత్రవహించడానికి నిరాకరించి చక్రవర్తి ఆగ్రహానికి గురైయ్యారు. 1713 లో ముబరిజ్ ఖాన్ దక్కన్ సుబేదారుగా నియమించబడ్డాడు. ముబరిజ్ ఖాన్ విజయవంతంగా దక్కన్ ప్రాంతంలో న్యాయవ్యవస్థను స్థిరపరిచాడు.
1713 జనవరి 10న జహందర్ ఆగ్రాలో జరిగిన రెండవ సముగర్ యుద్ధంలో ఓడించబడ్డాడు. తరువాత ఫరూక్‌సియార్ అధికారం చేజిక్కించుకోవడానికి సయ్యద్ సోదరులు సహకరించారు. 1713 జనవరి 10న ఫరుక్‌సియార్ సింహాసనం అధిష్టించాడు. అధికారం కోల్పోయిన ముఘల్ సామ్రాజ్య ప్రధాన సైనికాధిపతి జులిఫిక్వార్ ఖాన్ నుర్సత్ జంగ్, జహందర్ షా, ఆయన భార్య లాల్ కున్వర్ మరణశిక్షకు గురైయ్యారు. ఫరుక్‌సియార్ పాలనను పరోక్షంగా విమర్శించాడాని భావించి పొరపాటుగా కవి జతల్లీకి కూడా ఫరుక్‌సియార్ మరణశిక్ష విధించాడు.
1716లో ఔరంగజేబు కాలం నుండి ప్రభావవంతుడైన ముఘల్ సేవకుడు ముర్షిద్ కులి ఖాన్ మొదటి బెంగాల్ నవాబుగా నియమితుడయ్యాడు. ఆయన బెంగాలులో అధునాతనమైన పన్ను విధానం, పాలనా విధానం ఆరంభించి ముఘల్ సామ్రాజ్యంలో అత్యుత్తమ పాలనచేసిన వాడిగా గుర్తింపు పొందాడు. ఆయన మొఘల్ సామ్రాజ్యానికి 10 మిలియన్ల డామన్లు కప్పంగా చెల్లించాడు. 1718లో శక్తివంతమైన నూర్ మొహమ్మద్ ఖల్హొరొ సింధు ప్రాంతానికి సుబేదారుగా నియమించబడ్డాడు. ఫరూక్‌సియార్ ఆయనకు " ఖుదా - యార్ - ఖాన్ " బిరుదును ఇచ్చాడు.
ఫర్రుక్‌సియార్ ముందు మీర్ ముహమ్మద్ తాక్వి హుసైన్ కుమార్తె నవాబ్ ఫరూక్ - ఉన్- బేగం సాహిబాను వివాహం చేసుకున్నాడు. ముహమ్మద్ తాక్వి హుసైన్ మరాషి వంశానికి చెందిన కాష్మీరి ప్రముఖుడు.ఫర్రుక్‌సియార్ 1715 సెప్టెంబరులో జోధ్‌పూర్ మహారాజా అజిత్ సింఘ్ కుమార్తెను ఇందిరా కన్వర్ ను వివాహం చేసుకున్నాడు.
ఫర్రుక్‌సియార్ ఓట్టమన్ సామ్రాజ్యానికి ఒక లేఖను పంపాడు. ఓట్టమన్ సుల్తాన్ ప్రధాన వజీరు మూడవ అహమ్మద్ దానిని అందుకున్నాడు. అందులో ముఘల్ సైనికాధికారి సయ్యద్ హాసన్ అలి ఖాన్ బర్హా తిరుగుబాటు చేస్తున్న రాజపుత్ర, మరాఠీల మీద సాగించనున్న దండయాత్ర సంబంధిత గ్రాఫిక్ చిత్ర వివరణ ఉంది.
1714 లో మొఘల్ సామ్రాజ్యానికి చెందిన ఘోరాఘాట్ ఫౌజుదార్ ఇబ్రహీం ఖాన్, ధకా కూటమి మరొకసారి భూటాన్ రాజు యజ్ఞ నారాయణను ఓడించి భుభాగాలను మొఘల్ రాజ్యంలో విలీనం చేసారు.
ఆయన "కొన్ని మొక్కల వర్ణ ద్రవ్యాల రసాయన పరిశీలన" అనే అంశం మీద 1944 లో పరిశోధనలు జరిపారు. ఈ పరిశోధనలో ఎన్నో ప్లావోన్ లను, ప్లావనోల్ లను గుర్తించారు. మొక్కలలో ఇవి మృదు ఆక్సీకరణం చెందుతున్నట్లు భావించారు. క్షార పొటాషియం పెర్ సల్ఫేట్ ద్రావనం చేర్చిప్లావోన్ లను కొద్దిగా వేడి చేయడాం వలన అనేక ప్లోవోనోల్ సమ్మేళనాలు పొందవచ్చని నిర్థారించారు. సీమ బంతి పూల నుండి వేరుచేయబడిన ప్లావోనోవ్ పాట్యులెటన్ అణు నిర్మాణం నిర్ధారణ చేసే ప్రయత్నమే ఈయన పరిశోధనలలో ప్రధానాంశం. ఈ పూలలో పాట్యులెటిన్ యొక్క 7 - గ్లైకోసైడ్ గా పాట్యులెటిన్ ను శాస్త్రవేత్తలు గుర్తించారు. ఆంధ్ర విశ్వవిద్యాలయం ఆర్గానిక్ రసాయన శాస్త్ర రంగ పరిశోధనలు ఈయన సారథ్యంలో బాగా పుంజుకున్నాయి.
ఆయన విశ్వవిద్యాలయంలో రీడరుగా ఉన్నప్పుడు దశాబ్ది కాలంలో అనగా 1953, 1963 ల మధ్య స్వతంత్రంగా పరిశోధనలు ప్రారంభించారు. వైశ్లేషిక, ఇంజనీరింగు, ఆర్గానిక్, ఫిజికల్, నూక్లియర్ రసాయన శాస్త్ర శాఖలను ఎంతో అభివృద్ధి చేశరు. అనేక మంది పరిశోధక విద్యార్థులకు ఉత్తమస్థాయి ఆచార్యులుగా కీర్తిని ఆర్జించారు. రసాయనశాస్త్ర విభాగం అధిపతిగా 1968నుండి 1976 మధ్య కాలమ్లో, సైన్స్ అండ్ టెక్నాలజీ కాలేజీ ప్రిన్సిపాల్ గా పనిచేసి విశ్వవిద్యాలయ సర్వీసు నుండి రిటైరు అయ్యారు.
ఈయన పశ్చిమ గోదావరి జిల్లా లోని రావిపాడు గ్రామంలో డిసెంబరు 12, 1916లో జన్మించారు. తండ్రి పేరు వెంకటరామయ్య. ఈయన ఆంధ్ర విశ్వవిద్యాలయం నుండి బి.ఎస్.సి , ఎం.ఎస్సీ డిగ్రీలు అందుకున్నారు. ఈ విశ్వవిద్యాలయంలోనే రసాయన శాస్త్ర శాఖలో అధ్యాపకునిగా లో చేరారు. 1943 లో మైక్రో ఎనలిస్టుగా, 1945లో డి.ఎస్సీ పట్టాఅ పొందడాంతో లెక్చర్ గా ప్రారంభమైన ఈయన ఉద్యోగ పర్వం అంతా ఆంధ్రా విశ్వవిద్యాలయానికే అంకితం అయింది.
ఈయన పర్యవేక్షణలో 14 మంది పరిశోధనలు పూర్తిచేసి డాక్టరేట్ పొందారు. ఈయన రాసిన పరిశోధనా పత్రాలు 175 జాతీయ, అంతర్జాతీయ సైన్స్ జర్నల్స్ వెలువడినాయి. విదేశీ విశ్వవిద్యాలయాలు అనేకం గౌరవ పదవులు అందించాయి. పలు విదేశాలలో ఆర్గానిక్, ఇనార్గానిక్, ఫిజికల్ కెమిస్ట్రీ సదస్సులలో తమ పరిశోధన ఫలితాలను వెల్లడించి వృక్ష జన్యు రసాయన శాస్త్ర ఘనతను ఇనుమడింపచేశారు. అమెరికా, జపాన్, బ్రిటన్ విశ్వవిద్యాలయాలను సందర్శించారు.
ఈజీ జెట్ అనేది బ్రిటీష్ చవక ధరల విమానయాన సంస్థ. ఇది లండన్ లుటాన్ విమానాశ్రయం ఆధారంగా ఈ సంస్థ కార్యకలాపాలు నిర్వహిస్తోంది. ప్రయాణికుల సంఖ్య ఆధారంగా ఇది యునైటెడ్ కింగ్ డమ్ లో అతి పెద్ద వైమానిక సంస్థగా గుర్తింపు పొందింది. దేశీయంగా, అంతర్జాతీయంగా మొత్తం 32 దేశాల్లోని 700 మార్గాల్లో విమానాలను నడిపిస్తోంది.
ఈజీ జెట్ సంస్థ లండన్ స్టాక్ ఎక్స్చేంచీలో నమోదు కావడమే కాకుండా దీనికి ఎఫ్.టి.ఎస్.ఇ. 100 సూచిక కలిగి ఉంది.
ఈ ఎయిర్ లైన్ సంస్థ ఈజీ గ్రూప్ తన వ్యాపార విస్తరణలో భాగంగా 1995 లో ప్రారంభించబడింది. గ్రీక్ ప్రముఖ వ్యాపార వేత్త సర్ స్టిలియస్ హాజి-ఇవానోవ్ దీనిని స్థాపించారు. ఆరంభంలో రెండు బోయింగ్ 737-200 విమానాలను అద్దెకు తీసుకుని దీని కార్యకలాపాలను ప్రారంభించారు. ఏప్రిల్ 1996లో తన తొలి విమానాన్ని కొనుగోలు చేసింది.
ఈజీ జెట్ విమానాలు ఐదు అతి పెద్ద ఆధార స్థావరాల నుంచి నడుస్తున్నాయి. అవి పరిమాణాల ప్రకారం. లండన్–గాట్విక్, మిలాన్–మల్ పెన్సా, లండన్–లుటాన్, బ్రిస్టాల్, లండన్–స్టాన్ స్టెడ్. ఇవి గాకుండా టౌలౌజ్ విమానాశ్రయం ప్రస్తుతం ఉన్న వాటిలో అతి చిన్న బేస్ గా చెప్పవచ్చు. ఇక్కడి నుంచి రెండు విమానాలు మాత్రమే నడుస్తాయి.
ఈజీ జెట్ కు 19 యూరోపియన్ బేస్ లు ఉన్నాయి. ఇది పేరుకు బ్రిటీష్ ఎయిర్ లైన్ అయినప్పటికీ ఫ్రాన్స్, జర్మనీ, ఇటలీ, స్పెయిన్, ఇతర యూరోపియన్ దేశాలకు విమానాలను నడిపిస్తోంది. బ్రిటన్ లో అతి పెద్ద విమాన మార్కెట్ ను ఈ సంస్థ కలిగి ఉంది.
నాదిర్షా దోచుకుని పోయిన సంపద విలువ ఇంత అని చెప్పేందుకు వీలు లేదు. శతాబ్దాల పరిపాలనలో ప్రజల నుంచి, సామంతరాజ్యాల నుంచి మొఘల్ చక్రవర్తులు పోగుచేసిన సంపదనంతా ఒక్కపెట్టున దోపిడీచేసి తీసుకుపోయాడు. చరిత్రకారులు దీనిని గురించి ఎన్నోరకాలుగా అంచనాలు వేశారు.
ప్రేజర్ అనే చరిత్రకారుడు ఇది అప్పట్లోనే 70 కోట్ల నవరసులు ఉంటుందని వ్రాశారు. దీనిలోని 25కోట్ల నవరసుల విలువగల సాధారణమైన నగలు ఉన్నాయి. విశేషమైన ఆభరణాల్లో వెండి, బంగారంతో, నవరత్నాలతో నిర్మించిన అపురూపమైన నెమలి సింహాసనం, ప్రపంచ ప్రసిద్ధిచెందిన వజ్రాలైన కోహినూర్ వజ్రం , దర్యా-ఇ-నూర్ , ప్రత్యేకంగా నవరత్నాలతో అలంకరించిన వెండి, బంగారు లోహాల ఆయుధాలు, విశిష్టమైన పనితనం, అంత్యంత విలువైన మణిమాణిక్యాలున్న ఆభరణాలు కలిపి 9 కోట్ల నవరసుల ఖరీదని వ్రాశారు.
నాదిర్షా కొలువులో వజీరుగా చేరిన భారతీయుని కింది ఉద్యోగి ఆనందరాం తనకు తెలిసిన అంచనా తాను వ్రాశారు. 60 లక్షల వెండినాణాలు, వేలాదిగా బంగారునాణాలు, కోటి విలువగల బంగారు సామాన్లు, 50కోట్లు విలువైన విశిష్టమైన నగలు, ఇవికాక కొన్ని విలువకట్టేందుకు వీలుకాని వస్తువులు పట్టుకుపోయినట్టు ఆయన వ్రాశారు.
ఢిల్లీని పూర్తిగా నాశనం చేసి, దోపిడి చేయమన్న ఆజ్ఞను తన సైన్యానికి నాదిర్షా ఇవ్వగా ఘోరమైన జనహననం జరిగింది. మార్చి 22న ఒకే ఒక్కరోజులో 20వేల నుంచి 30వేలమంది భారతీయులను పర్షియన్ దళాలు ఊచకోత కోశాయి. ఈ ఊచకోత జరుగుతుండగా మొఘల్ సామ్రాట్టు మొహమ్మద్‌ షా నాదిర్షాను తనపై, తన ప్రజలపై దయచూపాల్సిందిగా నగరం, రాజ్య ఖజానా తాళాలు అప్పగిస్తూ అర్థించాల్సిన స్థితివచ్చింది.
దీనికి ప్రతిగా నాదిర్షా ససైన్యంగా వెనక్కితగ్గేందుకు అంగీకరించినా, మహమ్మద్ షా ప్రతిఫలంగా రాజ్యపు ఖజానా తాళాలు అతని చేతికందించాల్సి వచ్చింది, చివరకు నెమలి సింహాసనాన్ని కూడా పర్షియా సామ్రాట్టుకు కోల్పోయాడు. అప్పటి నుంచి నెమలి సింహాసనం పర్షియన్ సామ్రాజ్య ఆధిక్యానికి చిహ్నంగా నిలిచింది. అపార రత్నరాశుల నిధిలో, నాదిర్ కోహినూర్, దర్యా-ఇ-నూర్ వంటి వజ్రాలు పొందాడు. కోహ్-ఇ-నూర్ అంటే పర్షియన్ భాషలో కాంతి పర్వతం అనీ, దర్యా-ఇ-నూర్ అంటే కాంతి సాగరం అనీ అర్థాలు. వీటికి నాదిర్షాయే ఆ పేర్లు పెట్టాడు.
యుద్ధానంతరం జరిగిన ఘోరమైన నరమేధంలో పర్షియా సేనలు ఢిల్లీలో అన్నివైపుల నుంచి ప్రజలను ముట్టడించి తుపాకులతో కాలుస్తూ, కత్తులతో నరుకుతూ వికృత క్రీడ సలిపాయి. వేలాదిమంది స్త్రీలను అత్యంత దారుణంగా అత్యాచారం చేశారు. పిల్లలను తల్లుల చేతిలో ఉండగానే నరికిన ఘటనలు కూడా నమోదయ్యాయి. ఇళ్ళను తగలబెట్టగా వచ్చిన పొగ మేఘాల్లా ఆకాశాన్ని ఆవరించింది. ఈ ఘోరకాండ చివరకు మొఘల్ చక్రవర్తి మొహమ్మద్ షా తన రాజ్యఖజానా తాళాలు చేతికివ్వడంతో ముగిసింది.
ఇరాన్ చక్రవర్తి, ఆఫ్షరిద్ పాలకవంశ స్థాపకుడు నాదిర్ షా ఉత్తర భారతదేశాన్ని 55 వేల బలమున్న గొప్ప సైన్యంతో దండయాత్ర చేశాడు. అందులో భాగంగా 1739 మార్చి నెలలో ఢిల్లీపై దాడి చేశాడు. అప్పటికే మరాఠాల దాడుుల, ఇతర సర్దార్ల స్వాతంత్ర్యం, అంతర్గత కుమ్ములాటల్లో ఘోరంగా బలహీనపడ్డ మొఘలులు కర్నల్ యుద్ధంలో అత్యంత తేలికగా ఓడిపోయారు. ఈ విజయంతో నాదిర్షా ఉత్తర భారతదేశంపై ఆధిపత్యాన్ని స్వీకరించాడు.
నాదిర్షా తనకన్నా సైనిక శక్తి చాలా బలహీనంగా ఉన్న మొఘల్ చక్రవర్తిని రాజ్యానికి సుదూరమైన తూర్పు ప్రాంతాల్లో జయించడంతో పర్షియా ప్రత్యర్థి ఒట్టొమాన్ సామ్రాజ్యంపైనా, ఆపైన యుద్ధాల్లో తూర్పు కాసెసస్, మధ్య ఆసియాలపై పోరాడేందుకు తగ్గ బలాన్ని, స్థైర్యాన్ని అందించింది.
కొన్ని సంవత్సరాల ముందు రైల్వేలు ప్రయాణీకుల కోసం పనిచేయటం ఆరంభించింది. భారతదేశం రైల్వే లైన్లులో నిర్మాణ సామాగ్రి వాటిపై తరలించబడ్డాయి. వీటితో పాటు రూర్కీ 1830 సం.లో సమీపంలో గంగా కాలువ మీద సొలానీ కాలువ నిర్మాణం కోసం, రెడ్ హిల్ రైల్ రోడ్ 1837 సం.లో చెన్నై సమీపంలో కాలువ నిర్మాణం కోసం, గోదావరి ఆనకట్ట నిర్మాణం రైల్వే 1845 సం. ప్రాంతములో రాజమండ్రి దగ్గర ధవళేశ్వరం ఆనకట్ట నిర్మాణానికి కావల్సిన సామాగ్రి రవాణా చేయడానికి ఒక లైన్ ఉపయోగించారు. ఈ ప్రాజెక్ట్ 1852 సం.లో పూర్తయ్యింది, ఆ తదుపరి ఈ రైల్వే మూసివేశారు. చెన్నై సమీపంలో రెడ్ హిల్ రైల్ రోడ్ 1837 సం.లో గ్రానైట్ రవాణా కొరకు ఉపయోగించారు. ఇది భారతదేశంలో పనిచేస్తున్న మొదటి రైల్వే వంటిది అని అనేక మంది భావిస్తారు. అంతకుముందు స్థాపించబడిన మద్రాస్ రైల్వే 1853 సం.లో విలీనం చేయబడి, భారతదేశం యొక్క గ్రేట్ దక్షిణ రైల్వే గా 1858 సం.లో ఏర్పాటైంది. భారతదేశం యొక్క గ్రేట్ దక్షిణ రైల్వే 1872 సం.లో కర్నాటిక్ రైల్వే లో విలీనం చేయబడి, 1874 సం.లో దక్షిణ భారతీయ రైల్వే గా పేరు మార్చబడింది.
విశాఖపట్నం పోర్ట్ మొదట మేఘాద్రిగడ్డ ముఖద్వారం వద్ద 1933 సం.లో ప్రారంభించబడింది. ఇది మొట్టమొదటగా బెంగాల్ - నాగపూర్ రైల్వే ద్వారా అభివృద్ధి చేయబడింది. పోర్ట్‌కు అంతర్గత నౌకాశ్రయం, ఒక ఔటర్ హార్బర్ ఉంది. విశాఖపట్నం ఓడరేవు 2010-11 సం.లో 68,04 మిలియన్ టన్నుల సరుకు ఎగుమతి, దిగుమతి పనులను నిర్వహించింది. ఇది భారతదేశంలోని కాండ్ల రేవు తర్వాత రెండవ అత్యధిక రవాణా నిర్వహణ. విశాఖపట్నం పోర్ట్ 200,000 డిడబ్ల్యుటి నౌకలు వరకు నిర్వహించడానికి తగిన సామర్ధ్యముతో ఆధునీకరణ చేపట్టబడి ఉంది.
ప్రారంభ 1950 సం.లో, స్వతంత్ర రైల్వే వ్యవస్థలు అప్పట్లో కలిగిన ఉన్న వాటిని కేంద్ర ప్రభుత్వం స్వాధీనం చేసుకునేందుకు అధికారిక చట్టాన్ని ఆమోదింఛడము జరిగింది. 1951 సం. ఏప్రిల్ 14 న మద్రాస్, దక్షిణ మరాఠా రైల్వే, దక్షిణ ఇండియన్ రైల్వే కంపెనీ, మైసూర్ స్టేట్ రైల్వే దక్షిణ రైల్వే జోన్ నిర్మించటానికి గాను, విలీనం చెయ్యబడ్డాయి. 1966 సం. అక్టోబరు 2 న గతంలో ఉన్న నిజాంస్ గ్యారంటీడ్ స్టేట్ రైల్వే లో కలసి ఉన్నటువంటి సికింద్రాబాద్, షోలాపూర్, హుబ్లి, విజయవాడ డివిజన్ల ప్రాంతాలు, దక్షిణ రైల్వే లో విలీనం చేయబడ్డ మద్రాసు రైల్వే, దక్షిణ మరాఠా రైల్వే లోని కొన్ని భాగాలను వేరుచేసి దక్షిణ మధ్య రైల్వే జోన్ ఏర్పాటు చేయడం జరిగింది. 1977 సం.లో, దక్షిణ రైల్వే లోని గుంతకల్లు డివిజన్ దక్షిణ మధ్య రైల్వేకు, సోలాపూర్ డివిజన్ సెంట్రల్ రైల్వేకు బదిలీ చేయబడ్డాయి. 2010 సం.లో కొత్తగా రూపొందించిన ఏడు మండలాల వాటిలో ఉన్నటువంటి పశ్చిమ కనుమల రైల్వే జోన్ అనేది దక్షిణ రైల్వే నుండి. వేరుచేసి ఏర్పాటు చేశారు.
విశాఖపట్నం చమురు శుద్ధి కర్మాగారం షిప్‌యార్డు నుండి స్టీల్ ప్లాంట్ వరకు, అనేక మరిన్ని పరిశ్రమలుతో, విస్తరిస్తున్న పారిశ్రామిక నగరం.
దువ్వాడ-విజయవాడ మార్గం తూర్పు కనుమలు, బంగాళాఖాతం మధ్యన ఉన్న తూర్పు తీర మైదానాలలో ఉంది. ఈ లైన్ ఆంధ్రప్రదేశ్ రాష్ట్రంలోని విశాఖపట్నం, అనకాపల్లి, కాకినాడ, కోనసీమ, తూర్పు గోదావరి, పశ్చిమ గోదావరి, ఏలూరు, కృష్ణా మరియు ఎన్టీఆర్ జిల్లాల గుండా వెళుతుంది. ఈ లైన్ అప్పుడప్పుడూ తుఫానుల‌ మరియు ఋతుపవనాల కాలంలోని భారీ వర్షాలు మరియు గాలుల ప్రభావానికి గురవుతుంది. ఆ సమయాలలో రైలు ప్రయాణానికి తీవ్ర అంతరాయం, రైల్వే ఆస్తులకు నష్టం కలిగే అవకాశం ఉంటుంది, ఈ ప్రాంతంలో ఋతుపవనాల కాలంలో వర్షపాతం 55 అంగుళాల వరకు ఉంటుంది.
1965 సంవత్సరములో చెన్నై మెయిల్, భారత లోకోమోటివ్ తరగతి / అనే ఒక డీజిల్ ఇంజన్‌తో దక్షిణ తూర్పు రైల్వే జోన్ పరిధిలో హౌరా - చెన్నై మార్గములో నడిచిన మొట్ట మొదటి రైలు. ఈ విశాఖపట్నం-విజయవాడ మార్గము అనునది 1997వ సంవత్సరములో సంపూర్ణముగా విద్యుద్దీకరణ చేయబడింది. అదేవిధముగా, హౌరా-చెన్నైమార్గము కూడా 2005 వ సంవత్సరములో సంపూర్ణముగా విద్యుద్దీకరణ జరిగింది.
దువ్వాడ విజయవాడ విభాగం అనేది భారత దేశం లోని ఆంధ్రప్రదేశ్ రాష్ట్రంలోగల విజయవాడ, దువ్వాడ మధ్యన ఉన్న ఒక రైలు మార్గము. ఈ మార్గము హౌరా - చెన్నై ప్రధాన మార్గంలోని ఒక భాగం.
దువ్వాడ నుండి తాడి వరకు ఉన్న రైల్వే మార్గం తూర్పు తీర రైల్వే జోన్ పరిధిలోకి వస్తుంది. ఇక అనకాపల్లి నుండి విజయవాడ జంక్షన్ వరకు ఉన్న మార్గం దక్షిణ మధ్య రైల్వే జోన్ పరిధిలో ఉంది.
ఖరగ్‌పూర్-విశాఖపట్నం-విజయవాడ ప్రధాన రైలు మార్గాన్ని " గ్రూప్ బి " గా వర్గీకరించారు, ఈ మార్గంలో రైళ్ళు గరిష్టంగా గంటకు 130 కి.మీ. వేగంతో ప్రయాణించవచ్చు. ఈ మార్గంలోని బ్రాంచి లైన్లలో మాత్రం గరిష్టంగా గంటకు 100 కి.మీ. వేగంతో ప్రయాణించవచ్చు.
భారతీయ రైల్వేలలో ఉన్న ప్రధాన వంద బుకింగ్ స్టేషన్లలో ఈ మార్గంలోని విశాఖపట్నం జంక్షన్, రాజమండ్రి, విజయవాడ జంక్షన్లు ఉన్నాయి .
గాలివాన కథని పాలగుమ్మి పద్మరాజు ప్రముఖ రష్యన్ రచయిత గోర్కీ రాసిన ద ఆటమ్ నైట్ కథ నుంచి స్వీకరించారని విమర్శకులు అభిప్రాయపడ్డారు. అయితే ఆ కథలో లేని దృక్పథాల వైరుధ్యం, మార్పు వంటివి చేరుస్తూ కథను అద్భుతంగా మలిచారని భావించారు. 1949లో పద్మరాజు భీమవరంలో ఉండగా విపరీతమైన గాలివాన వచ్చి ఆయన నివాసం ఉంటున్న ఇల్లు కూలిపోయింది. ఇంట్లో ఉందామా, బయటకు పారిపోదామా అని ఊగిసలాడుతూన్న సమయంలో పద్మరాజు బయటకి రావడం, భార్య ఇంట్లోనే ఉండిపోవడంతో ఇల్లు ఆమెపై కూలిపోయింది. కాపాడేందుకు వచ్చిన ఆయన విద్యార్థుల సహాయంతో ఆమెను బయటకు తీసుకువచ్చారు. చివరకు ఆమె బతికిందో లేదో, బ్రతికేవుంటే బతుకుతుందో బతకదో కూడా తెల్లారేవరకూ తెలియని దుస్థితిలో ఆ రాత్రి గడపాల్సివచ్చింది. ఆమె శరీరమంతా గాయాలతో చాన్నాళ్ళు కోలుకోలేని స్థితిలోకి వెళ్లారు. ఈ దుర్భరమైన అనుభవం నుంచే కథలోని గాలివాన చిత్రణ, గాలివాన రాత్రి ప్రధాన పాత్ర పొందిన వేదన, భయం వంటివాటి చిత్రణను స్వయంగా తన జీవితం నుంచే స్వీకరించివుండొచ్చని సాహిత్యకారుడు, పాత్రికేయుడు నరిశెట్టి ఇన్నయ్య పేర్కొన్నారు.
అంతటి వేదాంతి అయిన రావుగారు ఆ స్టేషన్లో గాలివాన బీభత్సానికి భయపడిపోతారు. అయితే జరుగుతున్న క్షణంతోనే తప్ప గడిచిన గతం, రానున్న భవిష్యత్తులతో ఏ సంబంధం పెట్టుకోని 30ఏళ్ళ బిచ్చగత్తె మాత్రం ధైర్యంగా ఉంటుంది. అతనికి చలివేస్తుంటే తన చుట్టూ చేతులు వేసుకొమ్మంటుంది, ధైర్యం చెప్తుంది. ఆ రాత్రి ప్రాణాలు కాపాడుతుంది. అయితే తెల్లవారేసరికి ఆమెకి ఏమైంది, తద్వారా తన జీవితంలో ఇన్నాళ్ళూ కాపాడుకుంటూ వచ్చిన విలువలు, నమ్మకాలు, తాత్త్వికత, ధర్మం వంటివన్నిటినీ రావుగారు ఎలా పునర్నిర్వచించుకున్నారు అన్నది కథాంతాన్ని బట్టి తెలుస్తుంది.
వర్ణనలు విస్తారంగా ఉండే ఈ కథలో అవన్నిటినీ కథాగమనానికి, పాత్రచిత్రణకు వినియోగించుకున్నారు. రైల్లో ప్రయాణికుల వివరాలు, వర్ణనలను ప్రధానపాత్ర అయిన రావుగారి మనస్తత్వ చిత్రీకరణ కోసం వినియోగించుకున్నారు. ఆయన దృక్పథాన్ని, దృక్కోణాన్ని వివరించేందుకు ఆ వర్ణనలన్నీ పనికివచ్చాయి. బిచ్చగత్తె మరణించినప్పుడు 'ఆయన హృదయం తుపానులో సముద్రంలాగా ఆవేదనతో పొంగి పొరలింది. తనకు జీవితంలో మిగిలిన ఒక్క ఆనందమూ శాశ్వతంగా పోయినట్టు ఆయనకు అనిపించింది.' వంటి వాక్యాలతో వర్ణించారు. ఇక గాలివాన బీభత్సాన్ని కళ్ళకు కట్టినట్టు చూపించారు.
ప్రముఖ కథారచయిత, సినీరచయిత పాలగుమ్మి పద్మరాజు రచించిన కథ గాలివాన. ధనికుడు, సంఘంలో పేరుప్రతిష్టలు ఉన్నవారు అయిన రావుగారికీ, దొంగ, బిచ్చగత్తె అయిన ఓ స్త్రీకి నడుమ గాలివానతో రైల్వేస్టేషనులో చిక్కుకుపోయిన రాత్రిని గాలివానలో చిత్రీకరించారు. ఈ కథకు పద్మరాజు చేసిన అనువాదం ద రెయిన్కు 1952లో న్యూయార్క్ హెరాల్డ్ ట్రిబ్యూన్ పత్రిక నిర్వహించిన అంతర్జాతీయ స్థాయి పోటీలో ద్వితీయ బహుమతి లభించింది. అలా ప్రపంచస్థాయిలో తెలుగు కథని నిలిపినదిగా గాలివాన తెలుగు సాహిత్యరంగంలో సుప్రఖ్యాతమైంది.
గాలివాన అన్న కథాశీర్షికను చాలా ప్రతీకాత్మకంగా ఉపయోగించారని విమర్శకులు భావించారు. కథలో ప్రధానపాత్ర అయిన రావుగారు ఏర్పరుచుకున్న అభిప్రాయాలు, నమ్మకాలు, విలువలు వంటివన్నీ ఒక్కరాత్రి అనుభవంతో కదిలిపోతాయి. అలా కదల్చగలిగిన సంఘటనలన్నీ గాలివానలేనన్న అభిప్రాయంతో కథకు శీర్షికగా గాలివానను ఉంచారని భావించారు. కథాగమనాన్ని హఠాత్తుగా వచ్చే గాలివాన మార్చడం, గాలివానే కథలో కీలకం కావడం కూడా శీర్షిక సంబద్ధత సూచిస్తోంది.
ప్రస్తుత పరిస్థితుల దృష్ట్యా ఈ చట్టాలలో అతివేగంగా చోటుచేసుకొంటున్న మార్పులు, ఎప్పటికప్పుడు అమలులోకి వస్తున్న తాజా సవరణలు
పెళ్ళి అయిన తర్వాత భర్త జాగరూకతతో ఉండటం (ఉదా: ఈ నాటి సాంకేతిక అభివృద్ధితో ఫోన్ ద్వారా జరిగే/ఇతర సంభాషణలను రికార్డు చేసే అవకాశం ఉంది. ఇటువంటి రికార్డింగులు కోర్టులో ఋజువులుగా ప్రవేశపెట్టినా వాటి వల్ల నేరాలు ఎంతవరకు ఋజువయ్యే అవకాశం ఉన్నదనేది ప్రశ్నార్థకమే, అయిననూ వ్యవహారాన్ని అంతదూరం వరకు తీసుకెళ్ళకుండా ఉండటమే అందరికీ, అన్నివిధాలా శ్రేయస్కరం)
భర్త తన భావోద్రేకాలను అదుపులో ఉంచుకొనగలగటం (సహజంగానే భారతీయ సమాజంలో నెలకొని ఉన్న వివిధ పరిస్థితుల దృష్ట్యా, స్త్రీకి చిన్నతనం నుండే తన భావోద్రేకాలను అదుపుచేసుకొనటం అలవడుతుంది. స్వేచ్ఛా-స్వాతంత్ర్యాలను అనుభవించిన పురుషునిలో ఈ శక్తి తక్కువగా ఉంటుంది. ఘర్షణ కల వివాహ బంధంలో సాక్ష్యాల కోసం ప్రయత్నించే భార్య, భర్త భావోద్రేకాలను రెచ్చగొట్టేలా ప్రవర్తించే ప్రమాదం ఉంది. తర్వాత ఆ సాక్ష్యాలతో అతనిని బెదిరించే ప్రమాదమూ ఉంది.)
ఎట్టి పరిస్థితులలోనూ భర్త హద్దు మీరరాదు (ఉదా: భార్యను దుర్భాషలాడటం, కొట్టటం లేదా ఇతర శారీరక/మానసిక హింసకు పాల్పడటం చేయరాదు)
చుట్టు ప్రక్కల వారితో భర్త సరైన సంబంధబాంధవ్యాలను నెరపటం (నాలుగు గోడల మధ్య స్త్రీ ఎంత క్రూరంగా ఉన్ననూ, బయటి ప్రపంచానికి తాను సౌమ్యురాలనే భావననే కలిగించగలుగుతుంది. సమాజంలో కూడా స్త్రీ పడే బాధలన్నింటికీ పురుషుడే కారణం అన్న భావం నెలకొని ఉంది. దీనివలన భర్త స్థానంలో ఉన్న పురుషుడిని అపార్థం చేసుకొనే అవకాశమే ఎక్కువ ఉంది. కావున బంధుమిత్రులపై కోపతాపాలను, విసుగును ప్రదర్శించినచో వారు భర్తనే అనుమానించే ప్రమాదం పొంచి ఉన్నది)
తమ వివాహ బంధంలో ఘర్షణ చోటుచేసుకొంటున్నది అని భర్తకు అనిపించిన వెంటనే తమ సమీప/శ్రేయోభిలాషులైన వారితో న్యాయనిపుణులని సంప్రదించటం, తగు జాగ్రత్తలను తీసుకొనటం
ఆర్థికంగా జాగ్రత్త పడటం. ఢిల్లీ వంటి మహానగరాలలో విడాకుల చట్టం ఒక పరిశ్రమగా పరిఢవిల్లుతూ ఉండటంతో అక్కడి యువకులు పెళ్ళికి ముందే తమ ఆస్తి-పాస్తులన్నీ తమ పేరున కాక, తల్లి పేరిటనో, తోబుట్టువుల పేరిటనో మార్చుకొంటున్నారు.
తమ పై కేసు వేసినది అని తెలియగానే భర్త/అతని సంబంధీకులు బెంబేలు పడరాదు. కేసు వేయగనే జైలు పాలు అని భావించరాదు. ఎట్టి పరిస్థితులలోనూ అనవసరంగా ఎవరినీ అరెస్టు చేయరాదన్న సుప్రీం కోర్టు ఆదేశాలను గుర్తుంచుకోవాలి. మొదట బెయిళ్ళకు దరఖాస్తు చేసుకోవాలి. ఇదివరకటితో పోలిస్తే ప్రస్తుతం ఈ చట్టంలో బెయిలు రావటం సులభతరం, చవక అయినది. ముందు జాగ్రత్త చర్యగా ఈ ఒక్క పని జరిగిపోతే, మిగతా సమస్యలను తర్వాత ఎలా అయినా పరిష్కరించుకొనవచ్చును.
భర్త పేరునున్న ఆస్తులను తమ కుటుంబం వైపు దారి మళ్ళించుకోవటానికి తాము వేసిన పెళ్ళి అనే పాచిక పారక నిరాశని ఎదుర్కొన్న భార్య, ఎలాగైనా ఆస్తులను అనుకొన్నట్లుగా మళ్ళించుకోవటానికి దారులు వెదికే భార్య
భర్తను తన/తన కుటుంబీకుల చెప్పుచేతలలో ఉంచుకోవాలనుకొనే, కాని పక్షంలో ఊచలు లెక్కపెట్టించగలిగే సామర్థ్యం తమకు ఉన్నదని పొరబడే స్త్రీలు
తను అనుకొన్న విధంగా జరగనందుకు, అలా జరగకపోవటానికి కారణం ఈ పెళ్ళే అనే ఆలోచనలతో భర్త/అతని కుటుంబసభ్యుల పై ప్రతీకారేచ్ఛతో రగిలిపోయే భార్య
ఆ వివాహం వారికి ఇష్టం లేదని తల్లిదండ్రులకు తెలుపలేని లేదా వారిని ఒప్పించలేని/వారి కోపాగ్నికి బలికాకుండా ఉండాలనుకొనే స్త్రీలు, ఇష్టం లేని వివాహాన్ని తల్లిదండ్రుల/ఇతరుల బలవంతం పై చేసుకొనటం, తర్వాత ఆ వివాహంలో ఇమడలేకపోయే స్త్రీలు
అవగాహనారాహిత్యంతో చట్టం తమకే అనుకూలంగా ఉందని భ్రమించి, చిన్న చిన్న అభిప్రాయభేదాలను కూడా చిలువలు-పలువలు చేసుకొని న్యాయస్థానాలను ఆశ్రయించే స్త్రీలు (తను చేసే ప్రతి అభియోగానికి సాక్ష్యం ఉండాలని, సాక్ష్యం లేని అభియోగం నేరంగా పరిగణించబడదని తెలియని స్త్రీలు)
తమలోని లోపాలు బయటకు పొక్కకుండా విషయాన్ని తప్పుదోవ పట్టించి ఇతరులను బలి చేసైనా సరే తాము తప్పించుకోవాలనుకొనే స్త్రీలు (ఉదా:
తమ వివాహేతర సంబంధాల గురించి తన భర్తకు/అత్తమామలకు తెలిసిపోయినదని గ్రహించి, ఆ అపరాధ భావాన్ని ఎదుర్కోకుండా తప్పించుకోవాలనే స్త్రీలు
సంతానం కలిగితే తమకు ఇష్టం లేని వివాహం నుండి తప్పించుకోలేమని భర్తకు, అతని కుటుంబీకులకు తెలియకుండా గర్భనిరోధక సాధనాలు వాడే స్త్రీలు, భర్త/అతని కుటుంబం నుండి సంతాన ప్రాప్తి ఒత్తిడిని ఎదుర్కొంటున్న స్త్రీలు. ఇకపై ఈ ఒత్తిడిని ఎట్టి పరిస్థితులలో సహించలేమనే నిర్ధారణకు వచ్చిన స్త్రీలు, ఈ ఒత్తిడిని తప్పించుకోవటానికి దారులు వెదుక్కొనే స్త్రీలు)
సంసారంలో తరచూ ఘర్షణలు ఏర్పడటం, భర్త పట్ల క్రౌర్యానికి దారి తీసే ప్రమాదము ఉంది. భార్యకు ఆ ఉద్దేశం లేకపోయిననూ, ఇతరుల ప్రోద్బలాలు, దురుద్దేశ్యాలకు ఆమె లొంగటం వలన తను న్యాయస్థానాన్ని అశ్రయించే అవకాశం ఎంతయిననూ ఉంది. దీని వలన భర్త ఉద్యోగరిత్యా, వ్యక్తిగతంగా కొన్ని హఠాత్పరిణామాలు ఎదుర్కొనవలసి ఉంటుంది. వీటికి భర్త సంసిద్ధంగా ఉండాలి.
ప్రభుత్వ ఉద్యోగం అయితే 24 గంటలు మించి అతను జైలులో ఉంటే సస్పెండ్ అయ్యే అవకాశం ఉంది. (ఇటువంటి వ్యాజ్యాలలో అదే పనిగా శుక్రవారం జైలులో వేసే ప్రమాదం ఉంది. దాని వలన సోమవారం వరకు భర్త జైలులో గడపవలసిన ఆగత్యం ఏర్పడుతోంది.) కొంత కాలం తర్వాత మరల ఉద్యోగంలో చేరవచ్చును. ప్రభుత్వం స్త్రీ కే అనుకూలంగా ఉంటుంది కాబట్టి భరణం వంటి విషయాల నిర్ణయాలలో భర్త చేతిలో ఏమీ ఉండదు. సంబంధిత లావాదేవీలు సదరు కోర్టు, ప్రభుత్వం చూసుకొంటాయి.
ప్రైవేటు సంస్థలు చట్టపరంగా అభియోగాలు ఎదుర్కొంటున్న వ్యక్తికి స్థానమివ్వటానికి సంకోచిస్తాయి. ఉన్న ఉద్యోగం ఊడనూవచ్చు. క్రొత్త ఉద్యోగాలు రాకపోనూవచ్చును. కేసు పరిష్కారం తర్వాతనే ఉద్యోగం గురించి ఆలోచించవలసి రావచ్చు.
భర్త వ్యక్తిగతంగా బాధపడవలసి ఉంటుంది. ఒంటరితనాన్ని భరించవలసి ఉంటుంది. సంతోషంగా ఉన్న జంటలను, వారి పిల్లలను చూచి పాత జ్ఞాపకాలతో మనసు భారమవుతుంది.
విషయం తెలిసిన బంధుమిత్రులు భర్తను అనుమానించే అవకాశం ఉంది. దూరమయి పోయే ప్రమాదమూ ఉంది. వీలైతే, అవసరమనుకొంటే వాస్తవాలు వాళ్ళకు వెల్లడించాలి. అంతవరకూ నమ్మని వారు సైతం, తన భార్య కోర్టు మెట్లు ఎక్కినది అని తెలియగనే వాస్తవాన్ని గ్రహించే అవకాశమూ లేకపోలేదు.
భార్యను వెనక్కి తెచ్చుకొని సంసారం చేయటమా, శాశ్వతంగా ఈ బంధాన్ని తుడిచివేయటమా అన్న అంతిమ నిర్ణయం భార్యా-భర్తలదే. ఈ విషయంలో ఎవరి ప్రభావాలకి లోను కాకుండా, ప్రశాంతంగా ఆలోచించి, దీర్ఘకాలిక ఆలోచనలతో ముందుకు కదలాలి. చేసిన తప్పుని తెలుసుకొని మసలుకొనే భార్య అయితే, అంతకన్నా అదృష్టమే లేదు. కానీ మరల మరల ఇలా జరగదు అనే నమ్మకం లేకపోతే మాత్రం, ఆ బంధాన్ని అక్కడితో తుడిచివేయటమే సర్వులకూ క్షేమదాయకం.
వరకట్న వేధింపు చట్టాల ద్వారా ఏమీ చేయలేకపోయాం, కాబట్టి వేరే నేరారోపణలు మోపాలి అని ఆలోచించే భార్య/ఆమె కుటుంబీకులు లేకపోలేదు
ప్రమాదవశాత్తు భార్య తీవ్రగాయాల పాలైనా/మరణించినా, ఆత్మాహుతికి ప్రయత్నించినా, ఆ ప్రయత్నంలో తీవ్రగాయాలపాలైనా/మరణించినా మరల హత్యానేరారోపణలను ఎదుర్కొనవలసిన ప్రమాదం భర్తకు ఉన్నది
దురలవాట్లు కలిగి ఉన్నాడని, సిగరెట్లు కాలుస్తాడని, మద్యం సేవిస్తాడని, మాదక ద్రవ్యాలు వినియోగిస్తాడని, అక్రమ సంబంధాలు కలిగి ఉన్నాడని
లైంగికంగా వేధిస్తాడని, అసహజ శృంగార కోరికలను తీర్చమని కోరతాడని, తనకి ఇష్టం లేని లైంగిక చర్యలు బలవంతంగా చేస్తాడని/చేయిస్తాడని.
నిత్యం కట్నకానుకల కోసం వేధిస్తాడని, సమకూర్చకపోతే శారీరకంగా, మానసికంగా హింసిస్తాడని. ఇంటి నుండి వెళ్ళిపొమ్మంటాడని/వెళ్ళగొట్టాడని. ఈ విషయంలో అతని తల్లిదండ్రులకే అతను వత్తాసు పలుకుతాడని.